Towarstwo mytowane
Choćebuz. Towarstwo centrum za čłowjeske prawo Choćebuz bu wčera w Braniborskej radnicy z „Braniborskim mytom swobody“ wuznamjenjene. Zwjazkowy wonkowny minister Frank-Walter Steinmeier (SPD) česćowaše towarstwo a přepoda předsydce Sylvii Wähling myto, dotěrowane z 25 000 eurami.
Za lěpše kórki
Podstupim. Nowy wědomostny projekt ma kwalitu Błótowskich kórkow zawěsćić. K tomu su wědomostnicy Leibnitzoweho instituta a burja z regiona njedawno w braniborskej stolicy koncept předstajili, zdźěla rozhłós RBB. W přichodnych štyrjoch lětach chcedźa wuslědźić, kak móhli zničenjam přez škódnikow zadźěwać a twjerdše kórki plahować.
Znowa wjac studentow
Lipsk. Nawal studentow na Lipsčansku uniwersitu njewoteběra. Wjac hač 7 500 młodostnych tam lětsa w zymskim semestrje swój studij zahaji. Z tym leži ličba šěsty raz nad 7 000. Cyłkownje je so 44 700 ludźi na uniwersiće wo studijne městno požadało. Tuchwilu studuje tam 30 000 młodostnych w 157 studijnych směrach. 3 200 studentow pochadźa z wukraja.
Klětu nowy modus
pol_Latn szl_Latn hau_Latn szl_Latn bos_Latn szl_Latn nno_Latn